CELEX: 32016D0430
Language: lv
Date: 2015-02-10 00:00:00
Title: Padomes Lēmums (ES) 2016/430 (2015. gada 10. februāris) par to, lai noslēgtu Eiropas Kopienas un tās dalībvalstu un Marokas Karalistes Sadarbības nolīgumu par civilo globālās navigācijas pavadoņu sistēmu (GNSS)

23.3.2016   
            
            
               LV
            
            
               Eiropas Savienības Oficiālais Vēstnesis
            
            
               L 76/1
            
         PADOMES LĒMUMS (ES) 2016/430
   (2015. gada 10. februāris)
   par to, lai noslēgtu Eiropas Kopienas un tās dalībvalstu un Marokas Karalistes Sadarbības nolīgumu par civilo globālās navigācijas pavadoņu sistēmu (GNSS)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 172. pantu saistībā ar 218. panta 6. punkta a) apakšpunktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta atzinumu (1),
   tā kā:
   
               (1)
            
            
               Padome 2005. gada 21. aprīlī pilnvaroja Komisiju sākt sarunas ar Maroku par Sadarbības nolīguma noslēgšanu par civilo globālās navigācijas pavadoņu sistēmu (GNSS).
            
         
               (2)
            
            
               Saskaņā ar Padomes 2006. gada 27. novembra lēmumu Eiropas Kopienas un tās dalībvalstu un Marokas Karalistes Sadarbības nolīgumu par civilo globālās navigācijas pavadoņu sistēmu (GNSS) (“nolīgums”) parakstīja 2006. gada 12. decembrī.
            
         
               (3)
            
            
               Nolīgums dod iespēju veidot ciešāku sadarbību ar Maroku satelītnavigācijas jomā. Ar to īstenos vairākus Eiropas satelītnavigācijas programmu elementus.
            
         
               (4)
            
            
               Nolīgums būtu jāapstiprina,
            
         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Eiropas Kopienas un tās dalībvalstu un Marokas Karalistes Sadarbības nolīgums par civilo globālās navigācijas pavadoņu sistēmu (GNSS).
   Nolīguma teksts ir pievienots šim lēmumam.
   2. pants
   Padomes priekšsēdētājs Savienības vārdā sniedz nolīguma 18. panta 1. punktā paredzēto paziņojumu, lai paustu Savienības piekrišanu uzņemties nolīguma saistības (2), un sniedz šādu paziņojumu:
   
      “Tā kā 2009. gada 1. decembrī stājās spēkā Lisabonas līgums, Eiropas Savienība ir aizstājusi Eiropas Kopienu un ir tās pēctece, un no minētās dienas īsteno visas Eiropas Kopienas tiesības un uzņemas visus tās pienākumus. Tādēļ nolīguma tekstā esošās atsauces uz “Eiropas Kopienu” ir lasāmas kā atsauces uz “Eiropas Savienību”.”
   
   3. pants
   Šis lēmums stājas spēkā tā pieņemšanas dienā.
   
      Briselē, 2015. gada 10. februārī
      
         
            Padomes vārdā –
         
         
            priekšsēdētājs
         
         E. RINKĒVIČS
      
   
   
      (1)  Atzinums sniegts 2014. gada 16. decembrī.
   
      (2)  Nolīguma spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.